Diari Oficial de la Generalitat Valenciana


Sumari del DOGV 3914, del 10-01-2001 (2000/10579)

ORDRE de 5 de desembre de 2000, de la Conselleria d'Agricultura, Pesca i Alimentació, per la qual es modifica l'import global màxim de determinades línies de subvenció incloses en l'Ordre de 30 de març de 2000, sobre finançament de les subvencions gestionades per la Direcció General d'Innovació Agrària i Ramaderia per a 2000.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3914

Data del DOGV
:   10-01-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/10664


Data del document
:   05-12-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * sacrifici d'animals
    * ajuda a l'agricultura
    * ramat
    * suport econòmic
    * agrupació de productors agraris

ORDRE de 5 de desembre de 2000, de la Conselleria d'Agricultura, Pesca i Alimentació, per la qual es modifica l'import global màxim de determinades línies de subvenció incloses en l'Ordre de 30 de març de 2000, sobre finançament de les subvencions gestionades per la Direcció General d'Innovació Agrària i Ramaderia per a 2000. [2000/10935]
  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigeix que en les bases reguladores de la concessió de subvencions s'indique la línia o les línies de subvencions que la financen i l'import global màxim que s'hi destina. Aquests aspectes depenen de la llei anual de pressupostos, en aquests moments la Llei 10/1999, de 30 de desembre, de la Generalitat Valenciana, de Pressupostos per a l'exercici 2000.
  
Per això, vista la proposta del director general d'Innovació Agrària i Ramaderia, fent ús de les funcions que tinc atribuïdes,
  
ORDENE
  
Article únic
  
Es modifiquen els imports globals màxims de determinades línies d'ajudes publicades en l'Ordre de 30 de març de 2000, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a l'exercici de l'any 2000, determinades subvencions gestionades per la Direcció General d'Innovació Agrària i Ramaderia, que quedaran de la manera següent:
  
Programa 714.80, de desenvolupament i millora de la ramaderia
  
Línia 402/000/00
  
- Ordre d'11 de maig, de la Conselleria d'Agricultura i Pesca, que regula la concessió del títol d'Agrupació de Defensa Sanitària en el territori de la Comunitat Valenciana (DOGV núm. 1.317, de 4 de juny de 1990), modificada per l'Ordre de 23 d'abril de 1996, per la qual es regulen determinats aspectes de les subvencions a les agrupacions de defensa sanitària (DOGV núm. 2.784, de 15 de maig de 1996).
  
Import global màxim: s'incrementa en 61.019.345 PTA fins a un màxim de 89.678.900 PTA (280.071,64 euros).
  
Línia 405/000/00
  
- Reial Decret 1.213/1997, de 18 de juliol, pel qual es regula el control de rendiments lleters per a l'avaluació genètica de les femelles de les espècies bovina, ovina i cabruna de raça pura per a la reproducció.
  
Import global màxim: s'incrementa en 6.005.888 PTA fins a un màxim de 7.916.888 PTA (47.581,46 euros).
  
Línia 702/000/00
  
- Ordre de 31 de juliol de 1990, de la Conselleria d'Agricultura i Pesca, per la qual s'estableixen normes d'actuació en programes de sanejament ramader en la Comunitat Valenciana (DOGV núm. 1.373, de 4 de setembre de 1990).
  
- Ordre de 14 d'abril de 1993, de la Conselleria d'Agricultura i Pesca, per la qual es modifiquen els barems d'indemnització per sacrifici d'animals objecte de campanya de sanejament ramader (DOGV núm. 2.058, d'1 de juliol de 1993).
  
Import global màxim: s'incrementa en 552.618.309 PTA fins a un màxim de 574.004.920 PTA (1.184.594,86 euros).
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 5 de desembre de 2000
  
La consellera d'Agricultura, Pesca i Alimentació
  
MARIA ÀNGELS RAMON-LLIN I MARTÍNEZ